recursal/SuperWikiNEXT-32B huggingface dataset:
***Morte de rei*** é unha novela de Darío Xohán Cabana, publicada en 1996. Nela o autor fai unha aproximación novelada a un dos episodios máis descoñecidos da historia de Galiza. A obra trata do reinado de D. García e do século XI nos reinos cristiáns.

Trama
-----

D. García está preso e encadeado, vendo preto a súa fin. Vaino visitar Amaro, o fillo de Erno Cernui, que foi o cabaleiro que o criou en Galiza. A obra intercala o relato dos pensamentos e conversas do rei coa acción do día a día na prisión e o relato das súas propias vivencias como príncipe e posteriormente como rei.

En toda a primeira parte os episodios máis importantes son a infancia de García, sempre vixiado por Erno Cernui (fillo dun nobre guerreiro que se enfrontara ao Rei Fernando e agora vive apartado). Case non ve a seu pai Fernando I de Castela, de ascendencia navarra, nin á súa nai Dª Sancha (de orixe leonesa e irmá do falecido Vermudo III de León). Os seus irmáns Sancho II de Castela e Afonso VI son sempre vistos como intrigantes.

Ao longo da historia, Fernando I vai gañar para o fillo pequeno territorios aos mouros, sobre todo aparece a toma de Coímbra, e posteriormente como D. García ten que exercer de Rei enfrontándose ao bispo de Lugo e favorecendo aos pobres, o que lle vai traer moitos problemas. Estudará en Santiago de Compostela co bispo Cresconio, home de forte carácter. Aparecen as tensións de Santiago con Roma, por ser sé apostólica, a excomuñón do bispo e unha idade de ouro para Santiago.

Cóntase a morte de D. Fernando cos seus fillos Sancho e Afonso intrigando pola herdanza: a decisión de repartir os reinos entre os fillos non estaba de acordo coas leis godas e tivo que recorrer ás navarras.

A obra remata co relato das loitas entre os tres irmáns polo control dos tres reinos, loita á que D. García se resiste polo respecto que ten á súa familia, e que remata co triunfo de Afonso VI.

Véxase tamén
------------

### Bibliografía

* Gutiérrez García, Santiago (2009). "La reescritura del pasado en la novela histórica contemporánea en lengua gallega" (PDF). *L'edat mitjana en el cinema i en la novel·la històrica* (en castelán). pp. 293–310. ISBN 978-84-608-0956-2.
* Salas, M. (2010). *Pasado y futuro de Galicia en la obra de Darío Xohán Cabana: La manipulación política a través de la ficción* (PDF). *El Camino de Santiago: Encrucijada de lenguas y culturas* (en castelán) (AEPE). pp. 333–346. ISBN 8497473167.
O **Museo de Arte Moderna** (**Museum of Modern Art**), máis coñecido como **MoMA**, está situado en Manhattan, na cidade de Nova York, na rúa 53, entre a quinta e a sexta avenidas. É considerado o principal museo de arte moderna no mundo. A súa colección inclúe traballos de arquitectura e deseño, debuxo, pintura, escultura, fotografía, gravados, libros ilustrados, filmes, e medios electrónicos.

A biblioteca e os arquivos do MoMA dan abeiro a uns 300 mil libros e periódicos, así como a arquivos individuais de máis de 70 mil artistas. Os arquivos conteñen principalmente material relacionado coa historia da arte moderna e contemporánea.

O MoMA complementa o veciño Museo Metropolitano da Arte, é ás veces considerado un museo irmán, aínda que é un museo de arte xeral, onde a arte moderna é tan só unha area de especialización.

Véxase tamén
------------

### Ligazóns externas

* Páxina web oficial *(en inglés)*

|  |  |
| --- | --- |
| Control de autoridades | 
* Wd: Q188740
* WorldCat
* VIAF: 128460224
* BNF: 11877649t
* BRE: 2236619
* CinemaTreasures: 40765
* CiNii: DA00077559
* EBID: ID
* FAST: 530348
* GEC: 0045090
* GeoNames: 5128211
* GND: 1007559-8
* GNIS: 958207
* GRID: grid.429460.d
* ISNI: 0000 0001 2308 2510
* LCCN: n79021281
* MusicBrainz: ID
* NKC: ko2003165023
* OL: OL38203A
* PTBNP: 288732
* RKD: 501247
* SNAC: w6mw68zh
* Songkick: 1876163
* SUDOC: 026549867
* Tate: 3509
* TePapa: 5477
* ULAN: 500303609

 |
Coordenadas: 43°33′25″N 8°7′9″O﻿ / ﻿43.55694, -8.11917

Vista da ría de Xuvia dende o Monte de Nenos, Sedes.
O **monte de Nenos** é un monte de 367 m de altitude, situado na comarca de Ferrolterra, entre os concellos de Narón (o lugar de maior altitude do municipio, na parroquia de Sedes), San Sadurniño e Valdoviño.

Descrición
----------

Vértice xeodésico no cumio do Monte de Nenos cuberto de lixo industrial.
No monte de Nenos nacen varios ríos que fornecen o encoro das Forcadas, a lagoa da Frouxeira e o río Grande de Xuvia. No seu cume hai un conxunto de dezaseis mámoas de distintos tamaños coñecidas como Os Montiños da Moura. Polo monte de Nenos tamén pasa o camiño a Santo André de Teixido.

Aproveitamento
--------------

*Artigo principal**:* Parques eólicos en Galicia.
Nos últimos anos instalouse no seu cumio un parque eólico e antenas de telecomunicacións. En 2012 a empresa Xilo Galicia verteu 2.500 toneladas de lixo industrial no cumio.

Ademais do parque eólico construído no monte, entre os concellos de Narón e Valdoviño, e o uso como localización de telecomunicacións tanto no monte como nas zonas máis próximas, existen explotacións agrarias e gandeiras así como plantacións forestais de piñeiros e eucaliptos. Na ladeira do monte está o parque Aldea Nova do concello de Narón.

| **Nome do Parque Eólico** | **Concello** | **Muíños** | **Data** | **Empresa** | **PotenciakW** |
| --- | --- | --- | --- | --- | --- |
| P. E. Novo | Valdoviño - Narón | 25 | 2002 | Energías Ambientales de Novo, S.A. | 18.750 |

Notas
-----

1. ↑  "La Xunta obliga a Xilo Galicia a retirar los lodos contaminados del Monte dos Nenos", artigo en *Diario de Ferrol*, 18 de abril de 2013 *(en castelán)*.
2. ↑  "Xilo Galicia comienza a retirar las 2.500 toneladas de residuos industriales", artigo en *Diario de Ferrol*, 11 de maio de 2013 *(en castelán)*.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
A **Muralla de Ávila** é unha cerca militar románica que rodea o casco antigo da cidade de Ávila, na comunidade autónoma de Castela e León, en España. Na actualidade, o casco antigo, a muralla e as igrexas situadas extramuros foron declaradas Patrimonio da Humanidade.

As murallas son un factor activo moi importante na conformación do urbanismo da cidade e historicamente participaron na distribución do espazo urbano entre os diversos grupos sociais que habitaron Ávila. A muralla representaba a separación entre o «espazo salvaxe» e o «civilizado». O campo, a *terra chaira*, vivían os campesiños que era a clase social máis baixa que mantiñan á cidade. Sobre o campesiñado recaía o 80% dos custos das infraestruturas urbanas, incluída a muralla cuxo mantemento reciba o nome de *reparo dos muros*. Segundo a tradición a dirección da construción da muralla recaeu nos dous maestres de xeometría, o romano Casandro e o francés Florín de Piruenga. O estudo da estrutura defensiva sinala que se trata dunha construción similar, na súa morfoloxía e poliorcética (arte de construción de murallas e castelos) ás murallas do ámbito andalusí.

O carácter militar da muralla é eminentemente defensivo e mantívose aínda coas reformas realizadas no século XIV que a reforzaron.

É propiedade do Estado Español e está xestionada polo concello de Ávila. Algúns tramos, os que coinciden con algúns edificios como palacios e igrexas (entre elas a catedral) son privados.

Vista xeral da muralla.

Galería de imaxes
-----------------

* Palacio dos DávilaPalacio dos Dávila
* Porta do AlcázarPorta do Alcázar
* Porta do Alcázar en 1864Porta do Alcázar en 1864
* Vista superior dun tramoVista superior dun tramo

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Muralla de Ávila*** |

* A muralla de Ávila *(en castelán)*
* A muralla de Ávila en CastillonetArquivado 06 de setembro de 2010 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q3050235
* DARE: 16871
* JCyL: 381
* Structurae: 10000527

 |
**Miguel Ángel Cadenas Sobreira**, nado en Ourense, o 11 de abril de 1947, é un xuíz galego.

Traxectoria
-----------

Aprobou as oposicións a xuíz en 1974 e foi destinado ao xulgado de primeira instancia do Barco. En 1976 é destinado a Ribadavia, e tres anos máis tarde, en 1979 ascende a maxistrado e ocúpase de procesos laborais en tribunais do social primeiro en Burgos, logo en Vigo e logo en Oviedo. En 1986 é nomeado presidente da Audiencia provincial de Ourense, e en 1989 pasa á audiencia da Coruña. En 1995 toma posesión como presidente da sala do social do Tribunal Superior de Xustiza de Galicia, posto que ocupa ata 2008, cando é designado como presidente dese tribunal, o máis alto órgano xudicial de Galicia. Tomou posesión deste novo destino o 19 de febreiro de 2009.

Tamén é profesor das universidades de Santiago e da Coruña. É membro da asociación de xuíces Jueces para la Democracia.

|  |  |  |
| --- | --- | --- |
| Predecesor:**Antonio González Nieto** |  **Presidente do TSXG** 2009 | Sucesor:**no cargo** |

Notas
-----

1. ↑  Cadenas tomará hoxe posesión como presidente do TSXG[*Ligazón morta*], *A Nosa Terra*, 19/2/09
Motor eléctrico paralelo.
O **motor shunt** ou **motor de excitación en paralelo** é un motor eléctrico de corrente continua no que o debandado indutor principal está conectado en derivación ou paralelo co circuíto formado polos debandados inducidos e indutor auxiliar.

Tal e coma sucede nas dinamos shunt, as bobinas principais están constituídas por moitas espiras e cun hilo de pouca sección, polo que a resistencia do debandado principal é moi grande.

No instante do arranque, o par motor que se desenvolve é menor que no motor serie. Coa diminución da intensidade absorbida, o réxime de xiro case non sofre variación algunha.

É o tipo de motor de corrente continua no que a velocidade non diminúe máis que lixeiramente cando o par aumenta. Os motores de corrente continua en derivación son axeitados para aplicación onde se necesita velocidade constante ou nos casos onde é necesario un rango apreciable de velocidades.

Dada a súa estabilidade, os motores shunt posúen un campo de aplicación moi amplo: fresadoras, tornos, taladradoras…

Véxase tamén
------------

### Outros artigos

* Motor de corrente continua
* Motor de excitación independente
* Motor serie
* Motor compound
Prato de Muesli.
O **muesli** (do suízo alemán *Birchermüesli*, literalmente "papas de cereais de Bircher") é un alimento de orixe suíza que se atopa no grupo dos cereais, tipicamente do almorzo, aínda que tamén se consuma nas merendas e ceas (especialmente en Suíza). Algunhas marcas comercialízano co nome alemán: *müsli*.

Como produto envasado dispoñíbel no comercio, os seus ingredientes son cereais, froitos secos e froitas desecadas ou deshidratadas, mesturadas sen que haxa unha receita ríxida, dependendo do fabricante.
Se se fai unha preparación caseira, adóitanse empregar os produtos "de temporada" que se atopan frescos no mercado.

Entre os cereais que o compoñen poden estar a avea, trigo, centeo, orxo, millo ou arroz, ben en flocos o inflados, integrais ou refinados. Na escolma de froitas pódense atopar mazás, peras, bananas, pasas, dátiles, ameixas, mangas, figos, pexegos, amorodos, ananás, coco, froitas do bosque (arandos, framboesas, bagas de goxi, grosellas)... e, entre os froitos secos e sementes, noces, abelás, améndoas, cacahuetes, sementes de xirasol, liño ou sésamo.

Pódese consumir previamente rehidratado con auga, leite (non aconsellábel fresco se hai bastante proporción de froitas acedas que poidan callalo), leite fermentado, bebida de soia, quefir, iogur, chocolate, zumes... e, segundo o gusto do consumidor, adozado con canela, anís, mel ou azucre.

Dende a súa invención polo médico suízo Maximilian Bircher-Benner a comezos do século XX, inspirado na cea dun pastor nunha das súas excursións coa súa dona pola zona dos Alpes, tense popularizando como alimento san, nutritivo, enerxético e que sacia a fame, e por ser un cóctel bastante completo de vitaminas e minerais, proteínas e glícidos, e para normalizar as modernas dietas desequilibradas, ou para persoas con problemas de estrinximento.

Notas
-----

1. ↑  "Historia do muesli na Web do Hotel Suiça Reimann (en portugués)". Arquivado dende o orixinal o 04 de novembro de 2013. Consultado o 20 de febreiro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Muesli***  |

### Outros artigos

* Cereal para o almorzo
* Papa (alimento)

|  |  |
| --- | --- |
| Control de autoridades | 
* Wd: Q52406
* GND: 4114646-3

 |
A **SWAPO** (acrónimo en inglés de ***S**outh-**W**est **A**frican **P**eople's **O**rganization*; en galego: «Organización Popular Africana do Suroeste») é un partido político de Namibia. A efectos electorais denomínase *«SWAPO Party»* (partido SWAPO).

Foi fundada en 1960. En 1966, pasou a ser unha organización militar que, usando tácticas guerrilleiras, empezou a combater o goberno surafricano en busca da independencia de Namibia. Primeiramente tivo os seus cuarteis xerais en Zambia, trasladándoas a Angola en 1975 ao se independizar esta de Portugal.

Utilizando o slogan "Unha Namibia, unha nación", opúxose con vehemencia ás políticas de desenvolvemento separado (apartheid) e de bantustáns impostas polo réxime racista de Suráfrica.

Cando en 1990 Namibia finalmente se constituíu como Estado independente, a SWAPO converteuse no partido político dominante da escena política, co seu líder Sam Nujoma gañando as primeiras eleccións e converténdose no primeiro presidente do país.

A SWAPO volveu obter a vitoria nas eleccións de 2005, con Hifikepunye Pohamba, logrando facerse co 75% do electorado.

Véxase tamén
------------

### Outros artigos

* SWANU

|  |  |
| --- | --- |
| Control de autoridades | 
* Wd: Q467711
* WorldCat
* VIAF: 132009827
* BNF: 11972277x
* BRE: 2249492
* EBID: ID
* GEC: 0063851
* GND: 505742-5
* ISNI: 0000 0001 2286 1635
* LCCN: n78026524
* NKC: xx0218518
* NLA: 36469944
* SUDOC: 02803449X

 |
Mosaico romano sobre a traxedia de **Píramo** e Tisbe
O **mito de Píramo e Tisbe** aparece recollido na obra Metamorfoses de Ovidio. Esta historia conta os tráxicos amores dos protagonistas, que os leva a acabar coa súa vida por amor.

Lenda
-----

Píramo e Tisbe eran dous mozos namorados que vivían en casas contiguas. O seu amor non era aceptado polos seus pais e, por iso, apenas podían comunicarse. Pero un día descubriron unha fenda nunha das paredes que comunicaba unha casa coa outra e comezaron a ter conversas a través dela.
O tempo pasou e os dous namorados, desexosos de verse, citáronse á beira dunha moreira, algo lonxe das súas casas, para que ninguén soubese da súa partida.
Tisbe, ansiosa por ver a Píramo, chegou antes da hora prevista e, mentres o esperaba, apareceu unha leoa que viña de cazar e tiña cheos de sangue os fociños. A rapaza asustouse ó vela e escondeuse con presa para non sufrir dano ningún. Na súa escapada caeulle o veo. A leoa xogou con el e desgarrouno todo, enchéndoo de sangue.
Cando Píramo chegou e viu o veo da rapaza esnaquizado e cheo de sangue, pensou que o animal acabara coa vida da xove;
colleu a súa espada e, desesperado, cravouna no seu corpo.
Cando Tisbe saíu do seu escondedoiro e atopou o corpo sen vida do seu amado, caeu presa da desesperación, colleu a espada de Píramo e atravesou o seu fráxil corpo con ela.
O sangue dos dous rapaces tinguiu os froitos da moreira próxima ós seus corpos, que antes eran de cor branca, e dende entón os froitos teñen a cor do sangue.

Versión antiga
--------------

A versión máis antiga, conta que Píramo e Tisbe se uniran antes de casar e que Tisbe quedou embarazada. Ela, desesperada pola situación na que se atopaba, decidiu acabar coa súa vida.
O seu amado, ao que soubo do ocorrido, quitouse tamén a vida. Os deuses decidiron que se transformaran en correntes de auga. Píramo pasou a ser o río homónimo de Cilicia, e Tisbe unha fonte que se vertía nel.

Obra do pintor Waterhouse.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Mito de Píramo e Tisbe*** |

|  |  |
| --- | --- |
| Control de autoridades | 
* Wd: Q1230688
* WorldCat
* VIAF: 64872445
* CERL: cnp00566500
* EBID: ID
* GND: 121796779

 |
O **matrimonio homosexual** tornouse legal en Suráfrica o 30 de novembro de 2006, sendo o quinto estado en facelo, e o primeiro en África.

Historia e características
--------------------------

En xullo de 2002, a Corte Superior de Suráfrica indicou que era discriminatorio e inconstitucional que a lei surafricana non permita o matrimonio entre persoas do mesmo sexo.

En decembro de 2005, o Tribunal Constitucional surafricano deu un prazo de doce meses ao parlamento para adaptar a súa lexislación de xeito que as parellas homosexuais puideran acceder á Lei Nacional sobre Matrimonio.

Na sentenza de 2005, o xuíz Albie Sachs ditaminou, que a reformada Lei Nacional de Matrimonio debe tamén incluír as palabras "ou cónxuxe" tralas palabras esposa ou marido. Se tras o prazo de doce meses dado polo tribunal ao parlamento non se cambiase o texto da lei, os tribunais aplicarían esas palabras automaticamente.

A resolución xudicial que declarou que a Le Nacional sobre Matrimonio era inconstitucional foi consensuada pola totalidade dos membros do tribunal, xa que a Constitución surafricana prohibe expresamente a discriminación por razón da orientación sexual. Se ben unha minoría do tribunal quería o cambio inmediato e automático da lei, a maioría votou darlle ao parlamento un ano de prazo.

O tribunal permite tamén aos funcionarios a obxección de conciencia con respecto á aplicación da Lei Nacional sobre Matrimonio.

Véxase tamén
------------

### Outros artigos

* Matrimonio entre persoas do mesmo sexo
* Matrimonio entre persoas do mesmo sexo en Bélxica
* Matrimonio entre persoas do mesmo sexo en España
**New Alliance Records** foi o selo discográfico fundado en 1980 polos membros de Minutemen D. Boon e Mike Watt xunto co seu amigo e socio Martin Tamburovich, seguindo o exemplo de SST Records creado por Greg Ginn de Black Flag. A existencia de SST fixo entender a Watt, segundo unha entrevista de 1987 á revista *Musician*, como de doado era facer un disco: "todo o que tes que facer é pagar ao tipo da fábrica de discos".

A primeira edición da etiqueta foi o recompilatorio de varior artistas de 1980 *Cracks in the Sidewalk*, que incluía temas de Minutemen, Black Flag e Saccharine Trust. Outros dos seus primeiros lanzamentos foron o álbum de estrea de Hüsker Dü, *Land Speed Record*, e a segunda edición de Minutemen, o EP de 7" *Joy*. Finalmente o selo medrou para nutrir os primeiros anos de carreira de Descendents, publicando álbums recompilatorios adicionais (*Chunks* e *Mighty Feeble*), e outras gravacións de Minutemen (*The Politics of Time*), Secret Hate (*Vegetables Dancing*), e Hüsker Dü (*In a Free Land*). New Alliance tamén presentou varias bandas post-punk da zona de South Bay, no sur de California, destacando entre elas Slovenly, Phantom Opera e Invisiblechains.

Tras a morte de D. Boon nun accidente de tráfico en 1985 e do calendario cada vez máis ocupado da nova banda de Mike Watt Firehose, Watt e Tamburovich venderon New Alliance a SST en 1987. O seu dono e guitarrista de Black Flag, Greg Ginn, procedeu a transferir todo o catálogo de Minutemen e Descendents e o *Land Speed Record* de Hüsker Dü a SST e converteu a New Alliance nunha subsidiaria de SST que se concentrou en rexistros máis aventureiros e non comerciais, incluíndo edicións de jazz, música instrumental, poesía, e palabra falada. New Alliance tamén publicou o sinxelo de estrea de Ciccone Youth e material de The Coachmen, ámbolos dous proxectos relacionados con Sonic Youth.

New Alliance cesou as súas operacións en 1998 co obxectivo de aforrar cartos. O seu catálogo foi borrado, as súas edicións xa non están dispoñibles a través de SST Records, non hai mención algunha do selo ou dos seus artistas na páxina web de SST.

Martin Tamburovich, cofundador de New Alliance morrería dunha infección bacteriana no ano 2003.

O fundador de Rapp Records Rad Ramsey e Martin Tamburovich reactivaron New Alliance no ano 2000 como un subselo de Rapp Records, recuperando o seu fondo de catálogo. Desta vez especializouse en rap, rock e na reedición do seu material vello. Porén, en 2006, SST presentou unha demanda contra Rapp e forzou a Ramsey a pechar New Alliance.

Véxase tamén
------------

### Ligazóns externas

* New Alliance Records en Discogs
* New Alliance Records en Rate Your Music

|  |  |
| --- | --- |
| Control de autoridades | 
* Wd: Q3875178
* MusicBrainz: ID

 |
**Luciano Mariani**, nado en 1801 en Cremona e finado o 10 de xuño de 1859 en Castell'Arquato (Provincia de Piacenza), foi un baixo operístico italiano. Entre os moitos papeis creados para el salientasn o de Rodolfo en *La sonnambula* (Bellini), Alfonso d'Este en *Lucrezia Borgia* (Donizetti) e Oroe en *Semiramide* (Rossini). A súa irmá máis vella, Rosa Mariani, foi tamén unha cantante de ópera (contralto) que cantou o papel de Arsace na estrea de *Semiramide*. Fixeron unha xira por Italia cantando xuntos en moitas óperas. Mariani cantou no Teatro São Carlos de Lisboa dende 1839 a 1840, onde participou en moitas estreas de óperas italianas en Portugal, así como as estreas das óperas *Virginia* de Antonio Luís Miró e *Inês de Castro de Manuel Inocêncio Liberato dos Santos.*

Véxase tamén
------------

|  |  |
| --- | --- |
|  | A Galipedia ten un portal sobre: ***Ópera*** |

### Bibliografía

* Giorgio Appolonia, Le voci di Rossini, EDA, Torino, 1992, pp.242-251 (for Rosa Mariani).

### Ligazóns externas

* Casaglia, Gherardo, "Luciano Mariani", *Almanacco Amadeus*, 2005. *(en italiano)*
* Forbes, Elizabeth, "Mariani, Luciano" and "Mariani, Rosa" en Laura Williams Lacy (ed.), *The Grove Book of Opera Singers*, Oxford University Press US, 2008, p. 304. ISBN 0-19-533765-4

|  |  |
| --- | --- |
| Control de autoridades | 
* Wd: Q6696849
* WorldCat
* VIAF: 1851152744566327850003
* Europeana: ID

 |
* *Este artigo trata sobre o corpo cilíndrico con ventás na parte superior dos edificios, para o oco no teito ou na parte superior da parede véxase **Biolo**.*

Un lucernario dunha casa portuguesa.
Un **lucernario**, **lucarna** ou **lumieira** é un corpo cilíndrico ou poliédrico con fiestras ou aberturas que están na parte superior dalgúns edificios. A estrutura proxéctase na cuberta inclinada da casa, xeralmente cunha xanela para a entrada da luz e circulación de ar no faiado. Ás veces denomíanse tamén **mansarda**, mais este termo adoita reservarse para a cuberta crebada, o tipo de cuberta a dúas augas con dous declives, sendo a parte inferior máis pendente ca a superior.

Os lucernarios aparecen tanto en construcións orixinais como en reformas posteriores, para crear espazos útiles nos faiados dos edificios, ademais de ter unha nova fiestra.

O mesmo ca as claraboias ou biolos e as bufardas, os lucernarios son fonte de luz e ventilación no faio dos edificios, mais, a diferenza das claraboias (que son paralelas á superficie da cuberta) estes incrementan o tamaño do faio permitindo ter máis espazo dispoñíbel. Para a súa instalación cómpre furar a cuberta que se teita con outra pequena cuberta, normalmente a dúas augas, cuxo cabalete sitúase perpendicular á aba e á fiestra no centro e por riba desta.

A casa tradicional galega raramente posúe lucernarios, xa que o faiado non adoita ser habitábel. Si é común ver lucernarios en casas urbanas galegas e en reformas de vivendas vernáculas.

Galería de imaxes
-----------------

* Lucernarios na cuberta da casa de Estanislao Durán, en Vigo.
* Lumieiras na cuberta e faiado do Edificio Simeón en Vigo.
* Casa inglesa con dous lucernarios na cuberta.
* Un lucernario do século XVII en Richelieu, Francia.
* Casa cun lucernario no colmado, Inglaterra.
* Lumieira nun colmado en Piornedo.
* *Pier House* en Broadford, Skye, noutrora Hotel Campbell's Temperance, 1880.
* Un lucernario a dúas augas.
* Lucernario nun tellado italiano.
* Múltiples lucernarios nun tellado polonés.
* Un lucernario de cuberta plana.
* Un lucernario de cuberta a tres vertentes.
* Un lucernario nun tellado de tellas de formigón.

Notas
-----

1. ↑  Barr, Peter. "Illustrated Glossary - 19th Century Adrian Architecture". Sienaheights.edu. Arquivado dende o orixinal o 25 de xaneiro de 2009. Consultado o 17 de xuño de 2009.

Véxase tamén
------------

### Outros artigos

* Cuberta crebada
* Bufarda
* Biolo
* Xanela

|  |  |
| --- | --- |
| Control de autoridades | 
* Wd: Q17345
* AAT: 300002232
* BRE: 2162102
* EBID: ID
* GND: 4148722-9
* LCCN: sh2007010579
* MAG: 74954087

 |
**Pablo Andrés Contreras Fica**, nado en Santiago de Chile o 11 de setembro de 1978, é un exfutbolista chileno. Xogaba na demarcación de defensa central e foi internacional coa selección chilena.

Traxectoria
-----------

Debutou profesionalmente no ano 1997 no Colo-Colo chileno, gañando os títulos de Clausura en 1997 e o torneo nacional en 1998. Ao comezo da tempada 1999/00 foi traspasado ao AS Mónaco, equipo co que gañou a Liga e a Supercopa de Francia ese mesmo ano, porén por problemas burocráticos tivo que deixar o equipo e fichar polo Racing Club de Avellaneda.

A mediados do ano 2001 fichou por outro club europeo, o CA Osasuna, e ao ano seguinte por outro, o Sporting Clube de Portugal. O seu bo papel nestes equipos fan que o Celta de Vigo, recentemente clasificado para disputar a Liga de Campións, se fixe nel e o fiche. Co equipo vigués chega ata oitavos de final na competición europea, perdendo contra o Arsenal FC inglés. Porén o equipo descendería a Segunda División a final de tempada. Ao longo dos seus cinco anos no Celta Contreras viviu o ascenso ao ano seguinte, unha clasificación para a Copa da UEFA e un novo descenso no ano 2008. Finalmente deixou o equipo no mercado de inverno da tempada 2007/08.

Despois do irse do equipo galego fichou por un breve período de tempo, seis meses, polo Sporting Braga e en xuño dese mesmo ano recalou no PAOK Tesalónica FC. Posteriormente volveu ao seu club de orixe, o Colo-Colo, antes de fichar polo Olympiakos FC. Finalmente fichou polo Melbourne Victory FC.

### Coa selección

Foi internacional coa Selección de fútbol de Chile en 67 ocasións ata a data,[*cando?*] debutando no ano 1997. Tamén formou parte da Selección Sub-23 que disputou os Xogos Olímpicos de Sidney 2000, na que fixo un papel destacado e axudou ao equipo a acadar a medalla de bronce.

Véxase tamén
------------

### Ligazóns externas

* Ficha do xogador *(en castelán)*

| * v
* c
* e
Celta de Vigo – 2003-04 (debut na Liga de Campións) |
| --- |
| Cavallero  ·  Ángel  ·  Sergio  ·  Berizzo  ·  Sylvinho  ·  Luccin  ·  José Ignacio  ·  Jesuli  ·  Mostovoi  ·  Juanfran  ·  Milošević  ·  Gustavo López |
| Pinto  ·  Velasco  ·  Cáceres  ·  Vágner  ·  José Juan  ·  Edú  ·  Giovanella  ·  Méndez  ·  Saša Ilić  ·  Jandro  ·  Oubiña  ·  Catanha  ·  Contreras  ·  Pinilla |
| Adestrador: Miguel Ángel Lotina |


|  |  |
| --- | --- |
| Control de autoridades | 
* Wd: Q323358
* As: 1116
* BDFutbol: 2155
* FIFA: 3324
* FootballDatabase: 1121
* NFT: 1407
* Soccerway: 10437
* Sports Reference: pablo-contreras-1
* Thefinalball: 808
* Transfermarkt: 14520
* Worldfootball: pablo-contreras

 |
O **nervio radial** é un nervio do membro superior procedente do tronco secundario posterior. É un nervio mixto e é o único eixo extensor da porción apendicular do membro superior.
O nervio radial atopámolo na axila e desde alí diríxese primeiro á parte interna do brazo e logo á posterior pasando pola canle radial do úmero. Despois vai á parte externa do epicóndilo e divídese en dúas ramas: anterior, que é sensitiva pura e unha posterior que é motora pura.

Relacións
---------

Na axila por fóra ten o nervio circunflexo e por diante ten as ramas anteriores do plexo braquial: nervio musculocutáneo, nervio mediano, nervio cubital, nervio braquiocutáneo interno e o nervio accesorio, e a articulación umeral.

Sae da axila e diríxese cara a parte interna do brazo. Chega á parte media do brazo, pasa pola canle de torsión do úmero xunto coa arteria umeral fonda e dúas veas umerais fondas, constituíndo o paquete vasculonervioso radial do brazo. Ao saír da canle, ao nivel do cóbado, o **nervio radial** aproxímadr á *canle bicipital exerna* relacionándose coa **arteria umeral fonda**. Neste punto divídese en dúas ramas terminais.

Ramas colaterais
----------------

#### Ramas sensitivas

* Rama cutánea interna: dá sensibilidade á pel da parte interna e posterior do brazo.
* Rama cutánea externa: dá sensibilidade á pel da parte posterior e externa do brazo.
* Rama para o cóbado.

#### Ramas motoras

* Rama para a porción longa do bíceps.
* Rama para o vasto externo.
* Rama para o vasto interno.
* Rama para o músculo ancóneo.

Tamén innerva dous músculos do antebrazo: o músculo supinador longo e o músculo primeiro radial externo.

Ramas terminais
---------------

#### Rama anterior

É sensitiva. Sitúase entre o **supinador longo** e o **palmar maior**. Forma o paquete vasculonervioso radial do antebrazo xunto coa arteria radial e dúas veas satélite radiais. Esta rama pasa pola parte externa do carpo e faise posterior. Despois dá dúas colaterais dorsais para aos dedos. Tamén da innervación sensitiva á parte antero-externa do antebrazo e anastomósase co nervio cubital.

#### Rama posterior

É motora. Atópase entre os fascículos do supinador longo. Desde alí, diríxese á parte posterior do antebrazo, a través da cal accede á man. Nela, innerva aos seguintes músculos:

* Segundo radial externo
* Supinador longo
* Extensor común dos dedos
* Extensor propio do V dedo
* Cubital posterior
* Excepcionalmente, ancóneo
* Abdutor longo do I dedo
* Extensor curto do I dedo
* Extensor longo do I dedo
* Extensor propio do II dedo
* Abdutor curto do I dedo

|  |  |
| --- | --- |
| Control de autoridades | 
* Wd: Q1365325
* BNCF: 57519
* BNF: 160910619
* EBID: ID
* GEC: 0136561
* JSTOR: radial-nerve
* LCCN: sh85110336
* MAG: 2779021416

 |

|  |  |
| --- | --- |
| Identificadores | 
* FMA: 37069
* MeSH: D011826
* MeSH: A08.800.800.720.050.700
* TA: A14.2.03.049
* Uberon: 0001492
* UMLS: C0034518

 |
**Luciano Blanco Suárez**, nado cara a 1904 e finado en Ortigueira o 28 de febreiro de 1958, foi un político galego.

Traxectoria
-----------

Correspondente de *La Voz de Galicia* en Ortigueira durante a República. Afiliouse a Falange Española e logo do golpe de Estado do 18 de xullo de 1936 foi nomeado concelleiro de Ortigueira e primeiro tenente-alcalde na comisión xestora presidida por Gonzalo Prieto Cao. Xuíz municipal de Ortigueira nos anos corenta. Foi alcalde de Ortigueira nos anos cincoente até a súa morte en 1958. Foi deputado provincial. Morreu en Ortigueira con 53 anos.

|  |  |  |
| --- | --- | --- |
| Predecesor:**José Colino** |  **Alcalde de Ortigueira** 1950 - 1958 | Sucesor:**José María Barro Soto** |

Vida persoal
------------

Casou con Laura Pérez Catá.

Notas
-----

1. ↑  Necrolóxica en *La Voz de Galicia*, 1-3-1958, p. 5.
2. ↑  *La Voz de Galicia*, 2-2-1933, p. 2.

Véxase tamén
------------

### Bibliografía

* Suárez, X. Manuel (1993). *O alzamento de 1936 no norte da Coruña*. Sada: Do Castro.
O **movemento polo software de código aberto** fundamenta a súa filosofía no principio de que ao compartir o código, o programa resultante tende a ser dunha calidade superior á do software privativo dende un punto de vista técnico.

Os programas de código aberto son un compendio das habilidades de programadores e mailas suxestións de usuarios de todo o mundo, o cal fornece de calidade o produto final, e dá ao seu desenvolvemento un punto de vista máis global. Da outra banda temos o software libre, que se artella baixo un ideal completamente distinto: o software privativo, ao non poder compartirse libremente, vai en contra das normas morais.

A súa visión do software de código aberto quedou plasmada no seu decálogo, que establece unha serie de condicións para considerar que un software é de código aberto de acordo coa súa visión do concepto. Estas condicións afástanse do simple feito de que o código estea dispoñible, e establecen unha serie de esixencias que se aproximan ao concepto de software libre.

Véxase tamén
------------

|  |  |
| --- | --- |
|  | A Galifontes posúe textos orixinais acerca de:  ***Decálogo*** |

### Outros artigos

* Software de código aberto ·  Software libre
* Open Source Initiative

### Ligazóns externas

* Sitio web oficial da Open Source Initiative *(en inglés)*.
* Definición de software de código aberto Arquivado 01 de outubro de 2006 en Wayback Machine. *(en inglés)*.
* Crítica da FSF ao termo "código aberto" *(en inglés)*.

|  |  |
| --- | --- |
| Control de autoridades | 
* Wd: Q1076638
* EBID: ID

 |
New World Translation of the Holy scriptures
A **New World Translation of the Holy Scriptures** é unha tradución da Biblia feita directamente do hebreo, arameo e grego para o inglés, usada e distribuída polas Testemuñas de Xehová. A comisión anónima encargada da tradución expresou o seguinte con respecto á obra:

> 
> 
> "*Os tradutores que temen e aman o Autor divino das Escrituras Sagradas senten de modo especial a responsabilidade para con El, no sentido de transmitir os seus pensamentos e as súas declaracións do xeito máis exacto posible. Senten tamén a responsabilidade para cos investigadores lectores da tradución moderna, que dependen da Palabra inspirada do Deus Altísimo para a súa salvación eterna."*
> 
> 

Esta tradución foi orixinalmente publicada en partes, dende 1950 ata 1960. Edicións noutras linguas baseáronse na tradución en inglés.

* New World Translation of the Holy Scriptures

|  |  |
| --- | --- |
| Control de autoridades | 
* Wd: Q338373
* WorldCat
* VIAF: 311598161

 |
A **lingua saami de Kainuu** é unha lingua saami extinta que se falaba en Kainuu, Finlandia. Desapareceu arredor dos anos 1700 cando foi probabelmente asimilada e desprazada polo finés. O saami de Kainuu pertencía ao grupo de linguas saamis orientais.

Os habitantes orixinais de Kainuu eran cazadores e pescadores saami até o século XVII, cando o gobernador xeral de Finlandia Per Brahe promociounou o crecemento da poboación da rexión concedendo dez anos de exención fiscal a novos colonos. A necesidade de poboar Kainuu con granxeiros fineses viña porque a área estaba ameazada no leste polos rusos.

Os inmigrantes que chegaron a Kainuu proviñan principalmente da provincia histórica de Savonia, polo que o dialecto de finés falado na actualidade en Kainuu é moi semellante ao dialecto de dita rexión.

Véxase tamén
------------

### Bibliografía

* Nordhoff, Sebastian; Hammarström, Harald; Forkel, Robert; Haspelmath, Martin, eds. (2013). "Kainuu Sami". Leipzig: Max Planck Institute for Evolutionary Anthropology.

|  |  |
| --- | --- |
| Control de autoridades | 
* Wd: Q5289373
* Glottolog: kain1277

 |
O **New Basket Brindisi**, actualmente coñecido como **Happy Casa Brindisi** por motivos de patrocinio, é un equipo de baloncesto profesional italiano da localidade de Brindisi, Puglia. Fundado en 1992 como sucesor dos equipos de baloncesto da localidade, actualmente compite na Lega Basket Serie A, máxima competición do baloncesto transalpino.

Historia
--------

Antes da fundación do New Basket Brindisi, na localidade xogaba, entre outros, o Libertas Brindisi, o cal consegue acadar a Serie A2, segunda categoría do baloncesto italiano, en 1974. Na categoría de prata permanece durante tres temporadas, non regresando a ela até 1980. Desta vez a historia foi disitinta, e o equipo consegue acadar en tan só un ano o ascenso á Serie A. Porén, descende tras só un ano na elite do baloncesto transalpino ao acabar en último lugar.

O Libertas Brindisi disólvese no ano 2003, regresando ao ano seguinte co nome de New Basket Brindisi. O club parte da Serie B2, ascendendo ao ano seguinte á Seire B1 e en 2008 á LegaDue. Aínda que na súa primeira temporada acaba no duodécimo posto. Na temporada 2009−10 conseguen o primeiro posto e regresan á Serie A, aínda que ao igual que no seu momento o Libertas, tan só duran un ano. NA temporada 2011–12 o club regresa á Serie A, mais esta vez conseguen a permanencia, clasificándose de feito para os Playoffs polo título en 2013–14 e 2014–15. Isto sérvelle para debutar en competicións europeas, chegando aos cuartos de final no EuroChallenge de 2015 e caendo na fase de grupos da Eurocup en 2016.

### Patrocinadores

Ao longo dos anos, debido a motivos de patrocinio, o equipo foi coñecido como:

* **Prefabbricati Pugliesi Brindisi** (2004-2008)
* **Enel Brindisi** (2008–2017)
* **Happy Casa Brindisi** (2018–presente)

### Temporada a temporada

| Ano | Liga | Copa | Europa |
| --- | --- | --- | --- |
| Nivel | Liga | Pos. | Playoff | Nivel | Resultado | Nivel | Liga | Resultado |
| 2009–10 | 2 | LegaDue | 1 | – | 2 | Subcampión | – |
| 2010–11 | 1 | Serie A | 16 | Descenso Decrecente | - | – |
| 2011–12 | 2 | LegaDue | 3 | Subcampións Crecente (crecemento) | 2 | Campión | – |
| 2012–13 | 1 | Serie A | 12 | − | - | – |
| 2013–14 | 1 | Serie A | 5 | Cuartofinalista | 1 | Semifinalista | – |
| 2014–15 | 1 | Serie A | 6 | Cuartofinalista | 1 | Semifinalista | 3  | EuroChallenge | CF |
| 2015–16 | 1 | Serie A | 10 | − | - | 2  | Eurocup | FG |
| 2016–17 | 1 | Serie A | 9 | − | - | – |
| 2017–18 | 1 | Serie A | 14 | − | - | – |
| 2018–19 | 1 | Serie A | 5 | Cuartofinalista | 1 | Subcampión | – |
| 2019–20 | 1 | Serie A | - | 1 | Subcampión | 3  | Champions League | FR |
| 2020–21 | 1 | Serie A | 2 | Semifinalista | 1 | Semifinalista | 3  | Champions League | PO |
| 2021–22 | 1 | Serie A | 11 | − | 1 | Cuartofinalista | 3  | Champions League | FR |

Palmarés
--------

### Competicións domésticas

* **Segunda División de Italia**
	+ **Campións (1):** 2010

Véxase tamén
------------

### Ligazóns externas

* Sitio web oficial
Coordenadas: 42°19′36″N 8°35′24″O﻿ / ﻿42.32673, -8.59008

* *Este artigo trata dun monte galego, para o monte portugués véxase: Santuario de Nosa Señora da Peneda*.

Monte da Peneda visto dende O Viso, no concello de Redondela.
O **monte da Peneda** é un pico montañoso galego. Ten unha altitude de 329 metros e está localizado na parroquia redondelá do Viso. Dende o seu cumio pódese observar a Ría de Vigo, as illas Cíes e mesmo a Praia de Cesantes e a Illa de San Simón.

Historia
--------

Pola súa localización estratéxica, ao ser un punto elevado no medio dunha orografía cha, foi empregado como asentamento castrexo, aínda que do castro da Peneda só se conservan os restos dos muros exteriores. Tamén por esta mesma razón pertenceu a Pedro Madruga, famoso por facer fronte ao centralismo dos Reis Católicos. Tamén se construíron varios castelos medievais, posteriormente asolados en diferentes conflitos. Destaca sobre todo o castelo de Castrizán levantado en 1477 polo Arcebispo de Santiago Don Alonso de Fonseca II, para cercar o castelo de Soutomaior e manter o control sobre Pedro Madruga.

Capela da Virxe das Neves
-------------------------

Un dos elementos máis coñecidos deste monte é a aínda en pé Capela da Virxe das Neves, tamén coñecida como Ermida da Peneda. Foi construída ao redor do século XVIII e até o de agora foi escenario de numerosas romarías e festas. Ademais da ermida, o cumio do monte conta cun miradoiro dende o cal é posíbel ver os arredores da parroquia e ata as Illas Cíes.

Galería de imaxes
-----------------

* Capela da Virxe das Neves, no cumio do Monte da Peneda.Capela da Virxe das Neves, no cumio do Monte da Peneda.
* Restos da muralla do monte da Peneda.Restos da muralla do monte da Peneda.
* A Peneda dende O Viso.A Peneda dende O Viso.

Véxase tamén
------------

### Notas

1. ↑  Turismo de Redondela Arquivado 08 de xuño de 2013 en Wayback Machine. 13 propostas esenciais.
2. ↑  X. Miguel González. *As vellas ermidas redondelanas. Unha aproximación histórica*

### Outros artigos

* O Viso, Redondela
* Capela da Virxe das Neves
* Castro da Peneda

### Ligazóns externas

|  |  |
| --- | --- |
| Control de autoridades | 
* Wd: Q20546026
* GeoNames: 8224316

 |
**Nadiem Amiri**, nado o 27 de outubro de 1996 en Ludwigshafen am Rhein, é un futbolista alemán que xoga no Bayer 04 Leverkusen.

Traxectoria
-----------

Seus pais fuxiron de Afganistán cara a Alemaña na década de 1980, é primo de Zubayr Amiri xogador do Hessenligisten SC Hessen Dreieich dende 2014 e mais da selección afgá.

Amiri comezou a súa carreira no equipo xuvenil do Ludwigshafener SC, e tras pasar polo do FC Kaiserslautern pasou ao do SV Waldhof Mannheim. En 2012 entrou no equipo sub-17 do TSG 1899 Hoffenheim, marcando dous goles en 25 aparicións. Un ano despois pasou ao sub-19, logrando tres goles en 21 participacións. Para a tempada 2014/15 asinou unha extensión de contrato ata o verán de 2018 e ao mesmo tempo un contrato profesional para o equipo da Bundesliga do TSG Hoffenheim. Non obstante, primeiro xogou no segundo equipo na Regionalliga Südwest antes de debutar o 7 de febreiro de 2015, con 20 anos, co primeiro equipo na Bundesliga nunha derrota 0-3 contra o VfL Wolfsburg. Na tempada seguinte, o 28 de novembro de 2015, correspondente á xornada catorce, anotou o seu primeiro gol nun empate 3: 3 contra o Borussia Mönchengladbach, participando tamén nos outros dous goles do seu equipo no partido.

O 12 de xuño de 2017 prolongou o seu contrato co TSG ata o 2020 .

### Selección nacional

Entre 2013 e 2014 completou oito partidos coa selección alemá sub-18, logrando dous goles. Na selección sub-19 en 13 participacións marcou tres goles. No Campionato europeo sub-21 de 2017 en Polonia, Amiri xogou catro dos cinco partidos e finalmente logrou o campionato coa súa selección.

Notas
-----

1. ↑  Entrevista de Nadiem Amiri con Bamdad Esmaili en WDRforyou de YouTube
2. ↑  "Nadiem Amiri erhält Lizenzspieler-Vertrag bis 2018"; achtzehn99.de, 28 de outubro de 2014
3. ↑  "Schürrle und De Bruyne euphorisieren Wolfsburg"; kicker.de, 7 de febreiro de 2015
4. ↑  *TSG bindet Nadiem Amiri bis 2020*; achtzehn99.de, 12 de xuño de 2017

|  |  |
| --- | --- |
| Control de autoridades | 
* Wd: Q19274473
* Munzinger: 01000010147
* As: 28375
* EUfootballInfo: 30769
* FootballDatabase: 228643
* Fussballdaten: amirinadiem
* NFT: 75669
* Soccerway: 296416
* Transfermarkt: 232454
* UEFA: 250078643
* Worldfootball: nadiem-amiri

 |
Esquema dunha fiestra. Enriba o lintel ou lumieira, abaixo a soleira (*sill* en inglés).
Lintel labrado e con inscrición nunha porta en Taborda, Tomiño.
**Lintel**, **lumieira**, **cubrición** ou **padieira** é un elemento estrutural horizontal, que salva un espazo libre entre dous apoios. É o elemento superior que permite abrir ocos nos muros para conformar portas e xanelas. Pode ser feito de diversos materiais.

No centro do lintel é onde a peza experimenta as maiores tensións, sendo estas de compresión na cara superior, e de tracción na inferior. Os materiais ríxidos, como as rochas, soportan peor os esforzos a tracción, polo que a patoloxía máis habitual nos linteis pétreos son as fisuras que xorden desde a cara inferior.

Os mellores expoñentes de arquitectura con lintel son os edificios monumentais do antigo Exipto e a Grecia clásica.

Galería de imaxes
-----------------

* Lintel con inscrición na igrexa de Torés (As Nogais). Ten unha fisura produto da presión sobre a pedra.Lintel con inscrición na igrexa de Torés (As Nogais). Ten unha fisura produto da presión sobre a pedra.
* Lintel con caracteres góticos e escudo heráldico sobre dúas ventás, na igrexa de San Pedro Fiz de Hospital do Incio.Lintel con caracteres góticos e escudo heráldico sobre dúas ventás, na igrexa de San Pedro Fiz de Hospital do Incio.
* O Stonehenge está formado unha serie de xambas dunha peza verticais que sosteñen un lintel.O Stonehenge está formado unha serie de xambas dunha peza verticais que sosteñen un **lintel**.
* Esquema de estrutura con lintel.Esquema de estrutura con lintel.
* Lintel marcado (como lumieira).Lintel marcado (como lumieira).

Véxase tamén
------------

### Outros artigos

* Soarego ou limiar
* Soleira
* Tornachuvias
* Xamba

Notas
-----

1. ↑  Dicionario da Real Academia Galega

|  |  |
| --- | --- |
| Control de autoridades | 
* Wd: Q1370517
* AAT: 300003161
* GEC: 0120222
* MAG: 133946319
* NKC: ph124902

 |
**Mridula Sinha**, nada en Chhapra Dharampur Yadu o 27 de novembro de 1942 e finada o 18 de novembro de 2020, foi unha escritora e política india, gobernadora de Goa dende 2014 ata 2019.

Traxectoria
-----------

Mridula Sinha naceu nunha aldea do distrito de Muzaffarpur na rexión de Mithila en Bihar. O seu pai foi Babu Chhabile Singh e a súa nai Anupa Devi. Frecuentou a escola local en Chhapra e máis tarde estudou nun internado para rapazas no distrito de Lakhisarai. Interesouse dende nova pola literatura hindi e amosou talento para escribir prosa en hindi.

Pouco antes de completar os estudos secundarios, os seus pais arranxarónlle matrimonio con Ram Kripal Sinha entón profesor de facultade en Muzaffarpur. Logo de casar, Mridula continuou os seus estudos e o posgrao en psicoloxía. Ao rematar traballou como profesora en Motihari. Tras rematar o seu marido o doutoramento deixou o traballo para marchar a Muzaffarpur, onde o seu marido estaba a traballar na universidade, e abriu unha escola.

Actividade literaria
--------------------

Escribiu historias curtas baseadas nas tradicións e a cultura do mundo rural que publicou en revistas en lingu hindi. Máis tarde compilounas nunha antoloxía en dous volumes, *Bihar ki lok-kathayen*. Tamén escribiu varias novelas e unha biografía de rajmata Vijaya Raje Scindia que titulou *Ek thi rani aisi bhi* que se levou ao cine máis tarde.

Actividade política
-------------------

Inicialmente axudou ao seu home na súa carreira política, que empezara en 1968 como deputado en Bihar. Non obstante en 2014 comezou a súa participación activa en política, como membro da executiva nacional do Bharatiya Janata Party. Durante a campaña das eleccións xerais de 2014 estivo ao cargo do BJP Mahila Morcha (sección feminina). Dende o 25 de agosto de 2014 é a gobernadora de Goa

Notas
-----

1. ↑  "Press Communique". *Press Information Bureau. Governement of India*. 26 de agosto de 2014.
2. ↑  "Blood smudge on school of sanskar" *The Telegraph*, 10 de agosto de 2014
3. ↑  "Executiva nacional do BJP en 2014". Archived from the original on 03 de xullo de 2014. Consultado o 30 de agosto de 2017.
4. ↑  "Amit Shah is Uttar Pradesh in-charge of BJP, Om Mathur is Gujarat in-charge"". *Desh Gujarat*. 19 de maio de 2013.

|  |  |
| --- | --- |
| Control de autoridades | 
* Wd: Q12447464
* WorldCat
* VIAF: 34490828
* BNF: 12127241v
* GND: 1145593038
* ISNI: 0000 0000 2474 0100
* LCCN: n85211122
* SUDOC: 029705509

 |
Mollos de peixe.
O **mollo de peixe** é un condimento derivado do peixe fermentado. O termo emprégase para describir un amplo rango de produtos empregados en diferentes cociñas do Sueste Asiático e emprégase engadida a algúns pratos fundamentalmente como un ingrediente de propiedades semellantes ó sal. O mollo de peixe é moi popular na cociña vietnamita. Na cociña chinesa do sur emprégase como un aceite de cociña, ou como un ingrediente para a elaboración de sopa. En Europa, baixo o Imperio romano chegouse a consumir o garum que era un mollo moi semellante.

Tipos de mollos de peixe
------------------------

Algúns mollos de peixe fanse de peixe cru, outros de peixe seco, algúns de só certas especies; outro adoitan ser os restos dos peixes atrapados na rede, ás veces inclúense moluscos; algúns dun só tipo de peixe, outros só do sangue e/ou vísceras do peixe. Algúns mollos conteñen só sal e peixe e outras conteñen ademais unha variedade herbas e especias. Existen mollos de peixe que foron fermentadas só un pouco para que permaneza o intenso aroma a peixe e hai aquelas que tras unha prolongada fermentación xa só teñen un aroma a noces e un sabor a queixo.

|  |  |
| --- | --- |
| Control de autoridades | 
* Wd: Q545985
* EBID: ID
* JSTOR: fish-sauces

 |